**RESYME` OG SPØRSMÅL FRA DAGENS TALE, DATERT 23.08.2020,**

**v/pastor Gjermund Igland**

**TEMA: Derfor mister vi ikke motet**

Teksten er hentet fra;

2.Kor.4

2.Kor. 7.5-6

2.Kor.11.23-30

2.Tim.1.7

Alt fokuset på Covid-19, kan bidra til at vi mister motet. Mange er blitt hardt rammet og kreftene vi bruker på å forholde oss til smittevernregler for å unngå sykdom, kan gjøre oss motløse.

Men Paulus forteller oss at vi ikke må miste motet. Til tross for motgang, nød og angst, vil Gud at vi skal holde sammen i fellesskapet. Vi er en del av kirken fordi noen har vist oss veien og vi må vise vei for dem som skal bære det videre.

Vi lever i en åndskamp hvor Gud kaller oss til bønn. Vi må sette fokus på hvilken rikdom vi har i Jesus Kristus. Derfor kan vi løfte blikket og se hva vi har i Kristus.

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.